**ΑΠΟΣΠΑΣΜΑ**

**Από το πρακτικό της αριθμ. 39ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 365**

**΄Εγκριση δικαιολογητικών συνολικού ποσού 993,95€ που πληρώθηκαν από την πάγια προκαταβολή του Προέδρου της Κοινότητας Μαυρονερίου.**

Στη Λιβαδειά σήμερα 14η Δεκεμβρίου 2021 ημέρα Τρίτη , ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 23241/10-12-2021 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα έξι (6), ήτοι:

**ΠΑΡΟΝΤΕΣ ΑΠΟΝΤΕΣ**

1. Ταγκαλέγκας Ιωάννης – Πρόεδρος 1.Παπαϊωάννου Λουκάς

2. Καλογρηάς Αθανάσιος 2.Μπράλιος Νικόλαος

3. Νταντούμη Ιωάννα

4. Καράβα Χρυσοβαλάντου – Βασιλική Aν και είχαν νόμιμα προσκληθεί

5. Μερτζάνης Κωνσταντίνος

6. Καπλάνης Κωνσταντίνος

7. Καραμάνης Δημήτριος (προσήλθε στο 3ο Θ.Η.Δ.)

Ο Πρόεδρος της Οικονομικής Επιτροπής εισηγούμενος το 17ο θέμα της ημερήσιας διάταξης έθεσε υπόψη των μελών το με αριθ. πρωτ. 22883/07-12-2021 έγγραφο του Τμ. Προϋπολογισμού Λογιστηρίου & Προμηθειών του Δήμου Λεβαδέων στο οποίο αναφέρονται τα παρακάτω:

*Λαμβάνοντας υπόψη :*

* *Τα άρθρα 72 παρ. δ & 266 παρ.8 του Ν.3852/2010 όπου με το άρθρο 39 του Ν.4483/17 αντικαθίσταται το τελευταίο εδάφιο της παρ.8 του άρθρου 266 του Ν.3852/10 .*
* *Το άρθρο 173 παρ.1 & 4 του Δημοτικού και Κοινοτικού Κώδικα (Ν. 3463/06), όπως αντικαταστάθηκε με το άρθρο 207 του Ν.4555/2018.*
* *Την αριθμ.62038/05.09.2019 (ΦΕΚ 3440/11.09.2019 τεύχος B’)απόφαση ΥΠ.ΕΣ. με θέμα ΄΄Σύσταση πάγιας προκαταβολής στις κοινότητες’’.*
* *Ότι ο διαχειριζόμενος την πάγια προκαταβολή παραδίδει με αποδείξεις προσωπικώς στον δημοτικό ταμία τα σχετικά δικαιολογητικά των γενομένων από αυτόν πληρωμών, τα οποία πρέπει να είναι πλήρη από άποψη νομιμότητας.*
* *Ότι ο δημοτικός ταμίας μετά τον έλεγχο των υποβληθέντων δικαιολογητικών καταβάλλει σε αυτόν που διαχειρίζεται την πάγια προκαταβολή ίσο χρηματικό ποσό για την ανανέωσή της, ούτως ώστε να παραμένει στα χέρια του πάντοτε το χορηγηθέν με την απόφαση της οικονομικής επιτροπής ποσό και πάντα μέσα στα όρια του ΚΑ του οικείου κωδικού. (παρ.4 άρθρο 35 Β.Δ. 17-5/15-6-59). Το ποσό που ορίζεται στην πάγια αφορά το ανώτατο ποσό που πρέπει να έχει στα χέρια του ο υπόλογος. Δεν σημαίνει ότι αυτό είναι το ανώτατο ποσό που πρέπει να πάρει μέσα στο έτος ή μέσα σε ένα μήνα κλπ με αυτή τη διάταξη ορίζεται ότι πρέπει να έχει στο ταμείο του ο υπόλογος το ποσό που ορίζει η απόφαση της οικονομικής επιτροπής.*
* *Ότι τα δικαιολογητικά μετά τον έλεγχο από την αρμόδια λογιστική υπηρεσία υποβάλλονται στην οικονομική επιτροπή η οποία με* ***απόφασή της τα εγκρίνει*** *(παρ.5 άρθρο 35 Β.Δ. 17-5/15-6-59).*
* *Την αριθμ. 9/2021 (ΨΝΘΚΩΛΗ-9Φ5) απόφαση της Οικονομικής Επιτροπής με την οποία συστάθηκε η πάγια προκαταβολή και ορίστηκε ως διαχειριστής αυτής για την Κοινότητα Μαυρονερίου ο Πρόεδρος Κουρεντής Αθανάσιος.*
* *Την αριθμ.390/2021 Απόφαση Ανάληψης Υποχρέωσης (ΑΔΑ: Ψ02ΨΩΛΗ-5ΦΩ) με θέμα ΄΄Έκτακτες και επείγουσες δαπάνες για επισκευή και αποκατάσταση ακινήτων, εγκαταστάσεων, κοινόχρηστων χώρων και λοιπών χώρων Κοινότητας Μαυρονερίου ΄΄ και αφορά δαπάνη που αναφέρεται στην* [*απόφαση ΥΠ.ΕΣ. 62038/05.09.2019 (ΦΕΚ 3440/11.09.2019 τεύχος B*](https://dimosnet.gr/blog/laws/292690/#_blank)*’) & χειρίζονται οι Πρόεδροι των Κοινοτήτων βάσει του άρθρου 266 του Ν.3852/2010”.*
* *Το αριθ. 222/2021 χρηματικό ένταλμα με το οποίο εισπράχθηκε (3/3/2021) η πάγια προκαταβολή από τον διαχειριστή αυτής.*

*10.Τα δικαιολογητικά που συνοδεύουν τις συγκεκριμένες δαπάνες είναι:*

*α)Το αριθμ.22334/29-11-2021 έγγραφο της Κοινότητας Μαυρονερίου με θέμα ΄΄Αποκατάσταση βλάβης δημοτικού φωτισμού΄΄ στο οποίο αναφέρεται ότι την Κυριακή 28/11/2021 λόγω έντονων καιρικών φαινομένων δημιουργήθηκε βλάβη σε πίνακα δημοτικού φωτισμού στην κεντρική πλατεία της Κοινότητας Μαυρονερίου από πτώση κλαδιών, λόγω του επείγοντος προς αποφυγή ηλεκτροπληξίας στους δημότες και επισκέπτες, έγινε η αποκατάστασή του και β) το αριθμ.004282/29-11-2021 τιμολόγιο-δελτίο αποστολής ποσού 398,18€.*

*β)Το αριθμ.22765/6-12-2021 έγγραφο της Κοινότητας Μαυρονερίου με θέμα ΄΄Αποκατάσταση βλάβης δημοτικού φωτισμού΄΄ στο οποίο αναφέρεται ότι την Κυριακή 05/12/2021 λόγω έντονων καιρικών φαινομένων δημιουργήθηκε βλάβη σε πίνακα δημοτικού φωτισμού στο πρώην δημοτικό σχολείο της Κοινότητας Μαυρονερίου από πτώση κλαδιών, λόγω του επείγοντος προς αποφυγή ηλεκτροπληξίας στους δημότες και επισκέπτες, έγινε η αποκατάστασή του και δ) το αριθμ.004294/06-12-2021 τιμολόγιο-δελτίο αποστολής ποσού 398,18€.*

*γ)Το αριθμ.22768/6-12-2021 έγγραφο της Κοινότητας Μαυρονερίου με θέμα ΄΄Αποκατάσταση βλάβης δημοτικού φωτισμού΄΄ στο οποίο αναφέρεται ότι την Κυριακή 05/12/2021 λόγω έντονων καιρικών φαινομένων δημιουργήθηκε βλάβη σε πίνακα δημοτικού φωτισμού στο κοινοτικό κατάστημα της Κοινότητας Μαυρονερίου από πτώση κλαδιών, λόγω του επείγοντος προς αποφυγή ηλεκτροπληξίας στους δημότες και επισκέπτες, έγινε η αποκατάστασή του και ζ) το αριθμ.004295/06-12-2021 τιμολόγιο-δελτίο αποστολής ποσού 197,59€.*

*Έπειτα από τον έλεγχο νομιμότητας των δικαιολογητικών η υπηρεσία θέτει αυτά υπόψη της Οικονομικής Επιτροπής, για την προβλεπόμενη έγκριση.*

***Καλείται η Οικονομική Επιτροπή***

*Να εγκρίνει τα δικαιολογητικά των δαπανών συνολικού ποσού 993,95€ που πληρώθηκαν από τον διαχειριστή της πάγιας προκαταβολής της Κοινότητας Μαυρονερίου Πρόεδρο Κουρεντή Αθανάσιο όπως αναλυτικά αναφέρθηκαν παραπάνω και αιτιολογούν το κατεπείγον των εργασιών-προμηθειών.*

Η Οικονομική Επιτροπή λαμβάνοντας υπόψη :

* τις διατάξεις του άρθρου 40 του Ν. 4735/2020 που αντικατέστησε το άρθρο 72 του Ν.3852/2010
* το άρθρο 173 του Δημοτικού και Κοινοτικού Κώδικα (Ν. 3463/06)
* το άρθρο 203 του Ν. 4555/2018
* τα άρθρα 35 & 37 του ΒΔ 17/5-15/6/1959
* το με αριθ. πρωτ. 22883/07- 12 -2021 έγγραφο του Τμ. Προϋπολογισμού Λογιστηρίου & Προμηθειών που είχε διανεμηθεί
* την υπ΄αριθμ.. 9/2021 (ΨΝΘΚΩΛΗ-9Φ5) απόφασή της με την οποία συστάθηκε παγία προκαταβολή και ορίστηκε διαχειριστής για την Κοινότητα Μαυρονερίου ο Πρόεδρος Κουρεντής Αθανάσιος
* το αριθ. 222/2021 χρηματικό ένταλμα με το οποίο εισπράχθηκε η παγία προκαταβολή από τον διαχειριστή αυτής
* τα υπ΄αριθμ. πρωτ. 22334/29-11-2021, 22765/6-12-2021 & 22768/6-12-2021έγγραφα του Προέδρου της Κοινότητας Μαυρονερίου
* την 390/2021 Απόφαση Ανάληψης Υποχρέωσης (ΑΔΑ: Ψ02ΨΩΛΗ-5ΦΩ)
* Τα δικαιολογητικά των δαπανών που έγιναν από την παγία προκαταβολή.
* Την μεταξύ των μελών συζήτηση σύμφωνα με τα πρακτικά
* Την ψήφο όλων των μελών της Οικονομικής Επιτροπής , όπως αυτή διατυπώθηκε και δηλώθηκε δια ζώσης στην τηλεδιάσκεψη.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει τα παρακάτω δικαιολογητικά δαπανών που πληρώθηκαν από τον διαχειριστή της παγίας προκαταβολής & Πρόεδρο της Κοινότητας Μαυρονερίου κ. Κουρεντή Αθανάσιο συνολικού ποσού ΕΝΝΕΑΚΟΣΙΩΝ ΕΝΕΝΗΝΤΑ ΤΡΙΩΝ ΕΥΡΩ & ΕΝΕΝΗΝΤΑ ΠΕΝΤΕ ΛΕΠΤΩΝ (993,95€)

|  |  |  |  |  |  |  |
| --- | --- | --- | --- | --- | --- | --- |
| **Α.Α** | **Κ.Α. προϋπολογισμού** | **Αιτιολογία δαπάνης** | **Απόφαση Ανάληψης Υποχρέωσης** | **Αριθ. Παραστατικού** | **Επωνυμία-Ονοματεπώνυμο δικαιούχου** | **Ποσό**  **(με ΦΠΑ 24%)** |
| 1. | **30/6262.302**  Επείγουσες εργασίες επισκευής και γενικά εγκαταστάσεων κοινοχρήστων χώρων Κοινότητας Μαυρονερίου | Αποκατάσταση βλάβης δημοτικού φωτισμού: α)κεντρική πλατεία (αριθμ.παροχής 42523902) β)πρώην δημοτικό σχολείο (αριθμ.παροχής 4252389901) γ)κοινοτικό κατάστημα (αριθμ.παροχής 4252390201) | 390/2021 | α) το αριθμ.004282/29-11-2021 Τ-Δ.Α.  β) 004294/06-12-2021 2021 Τ-Δ.Α.  γ) .004295/06-12-2021 Τ-Δ.Α. | Υιοί Μεν. Παπαθωμά & ΣΙΑ Ο.Ε.-Ηλεκτρολογικό Υλικό παντός τύπου- Λιβαδειά | α)398,18€  β)398,18€  γ)197,59€ |

**Η απόφαση πήρε αριθμό 365/2021.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 16-12-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Καλογρηάς Αθανάσιος

2. Νταντούμη Ιωάννα

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6.Καραμάνης Δημήτριος